section_heading: KK Telecomp Vinkovci
paragraph_text: 1996. klub mjenja ime iz KK Dinamo u KK Telecomp. Tih godina klub igra jako dobro i bilježi najveće uspjehe u svojoj povijesti u razdoblju od 1995. do 1999. godine. U prvoj sezoni (sezona 1996./97.) pod imenom KK Telecomp klub u prvenstvu dijeli 9. i 10. mjesto sa Šibenikom koji je imao 30 bodova. Zanimljivo je da je klubu nedostajala samo jedna pobjeda do plasmana u doigravanje u kojem je te sezone bilo 8 momčadi. Također te sezone klub igra četvrtzavršnicu kupa protiv Croatia Osiguranje Splita od kojeg gubi u dvije utakmice, a Croatia Osiguranje Split je kasnije osvojio to natjecanje. Sljedeće sezone 1997./98. klub ponovo dijeli mjesto sa Šibenikom ovaj puta 10. i 11. i s 35 bodova. Klub ponovno igra četvrtzavršnicu kupa i ponovno protiv Splita. Split je ukupno bio bolji u dva susreta s pobjedama od 81:77 i 81:67. Sljedeće sezone, 1998./99., klub završava na 11. mjestu s 24 boda (3 pobjede 19 poraza). U kupu klub ispada u 1. krugu (osmina završnice)od Benstona iz Zagreba. To je ujedno i zadnja sezona KK Telecompa u 1. HKL, ali i zadnja sezona kluba pod tim imenom.